Seun (10) in Kaapstad doodgeskietArgieffoto ŉ 10-jarige seun is Dinsdagaand in Kaapstad dood en ŉ 23-jarige man is gewond nadat ŉ aantal verdagtes op hulle losgebrand het. Lt.kol. André Traut, ŉ polisiewoordvoerder, het Woensdag gesê die voorval het omstreeks 19:30 in Beacon Valley in Mitchellsplein plaasgevind. “Die seun is noodlottig gewond en die man is na ŉ hospitaal geneem vir verdere behandeling,” het hy gesê. Die motief vir die aanval is nog nie bekend nie, en niemand is nog in verband met die voorval in hegtenis geneem nie.